CELEX: 32010B0536
Language: da
Date: 2010-05-05 00:00:00
Title: Europa-Parlamentets afgørelse af 5. maj 2010 om decharge for gennemførelsen af budgettet for Det Europæiske Erhvervsuddannelsesinstitut for regnskabsåret 2008

25.9.2010   
            
            
               DA
            
            
               Den Europæiske Unions Tidende
            
            
               L 252/182
            
         EUROPA-PARLAMENTETS AFGØRELSE
   af 5. maj 2010
   om decharge for gennemførelsen af budgettet for Det Europæiske Erhvervsuddannelsesinstitut for regnskabsåret 2008
   (2010/536/EU)
   EUROPA-PARLAMENTET,
   der henviser til det endelige årsregnskab for Det Europæiske Erhvervsuddannelsesinstitut for regnskabsåret 2008,
   der henviser til Revisionsrettens beretning om årsregnskabet for Det Europæiske Erhvervsuddannelsesinstitut for regnskabsåret 2008, med instituttets svar (1),
   der henviser til Rådets henstilling af 16. februar 2010 (5827/2010 — C7-0061/2010),
   der henviser til EF-traktatens artikel 276 og artikel 319 i traktaten om Den Europæiske Unions funktionsmåde,
   der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,
   der henviser til Europa-Parlamentets og Rådets forordning (EF) nr. 1339/2008 af 16. december 2008 om oprettelse af et europæisk erhvervsuddannelsesinstitut (3), særlig artikel 17,
   der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i forordning (EF, Euratom) nr. 1605/2002 (4), særlig artikel 94,
   der henviser til forretningsordenens artikel 77 og bilag VI,
   der henviser til betænkning fra Budgetkontroludvalget og udtalelse fra Udvalget om Beskæftigelse og Sociale Anliggender (A7-0083/2010),
   
               1.
            
            
               meddeler direktøren for Det Europæiske Erhvervsuddannelsesinstitut decharge for gennemførelsen af instituttets budget for regnskabsåret 2008;
            
         
               2.
            
            
               fremsætter sine bemærkninger i nedenstående beslutning;
            
         
               3.
            
            
               pålægger sin formand at sende denne afgørelse og beslutningen, der er en integrerende del heraf, til direktøren for Det Europæiske Erhvervsuddannelsesinstitut, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende L-udgaven).
            
         
      
         Jerzy BUZEK
         
            Formand
         
      
      
         Klaus WELLE
         
            Generalsekretær
         
      
   
   
      (1)  EUT C 304 af 15.12.2009, s. 136.
   
      (2)  EFT L 248 af 16.9.2002, s. 1.
   
      (3)  EUT L 354 af 31.12.2008, s. 82.
   
      (4)  EFT L 357 af 31.12.2002, s. 72.
    ---documentbreak--- 
   
               25.9.2010   
            
            
               DA
            
            
               Den Europæiske Unions Tidende
            
            
               L 252/183
            
         EUROPA-PARLAMENTETS BESLUTNING
   af 5. maj 2010
   med bemærkningerne, der er en integrerende del af afgørelsen om decharge for gennemførelsen af budgettet for Det Europæiske Erhvervsuddannelsesinstitut for regnskabsåret 2008
   EUROPA-PARLAMENTET,
   der henviser til det endelige årsregnskab for Det Europæiske Erhvervsuddannelsesinstitut for regnskabsåret 2008,
   der henviser til Revisionsrettens beretning om årsregnskabet for Det Europæiske Erhvervsuddannelsesinstitut for regnskabsåret 2008, med instituttets svar (1),
   der henviser til Rådets henstilling af 16. februar 2010 (5827/2010 — C7-0061/2010),
   der henviser til EF-traktatens artikel 276 og artikel 319 i traktaten om Den Europæiske Unions funktionsmåde,
   der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,
   der henviser til Europa-Parlamentets og Rådets forordning (EF) nr. 1339/2008 af 16. december 2008 om oprettelse af et europæisk erhvervsuddannelsesinstitut (3), særlig artikel 17,
   der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i forordning (EF, Euratom) nr. 1605/2002 (4), særlig artikel 94,
   der henviser til forretningsordenens artikel 77 og bilag VI,
   der henviser til betænkning fra Budgetkontroludvalget og udtalelse fra Udvalget om Beskæftigelse og Sociale Anliggender (A7-0083/2010),
   
               A.
            
            
               der henviser til, at Revisionsretten har fastslået, at den har fået rimelig sikkerhed for, at årsregnskabet for regnskabsåret 2008 er rigtigt, og at de underliggende transaktioner er lovlige og formelt rigtige,
            
         
               B.
            
            
               der henviser til, at Europa-Parlamentet den 23. april 2009 meddelte direktøren for Det Europæiske Erhvervsuddannelsesinstitut decharge for gennemførelsen af instituttets budget for regnskabsåret 2007 (5) og i beslutningen med bemærkningerne til afgørelsen bl.a.:
               
                           —
                        
                        
                           tog til efterretning, at Revisionsretten havde konstateret, at der i ændringsbudgettet var angivet et forkert beløb i formålsbestemte indtægter (det skulle have været 1 200 000 EUR og ikke, som anført, 3 400 000 EUR)
                        
                     
                           —
                        
                        
                           bemærkede, at direktøren i revisionserklæringen (bilag til instituttets årlige aktivitetsrapport) bevarede forbehold fra det foregående år over for politisk ustabilitet i partnerlandene, den finansielle forvaltning af Tempuskontrakten og eventuelle sociale, juridiske og finansielle såvel som, omdømmerelaterede indvirkninger af den tekniske bistand fra instituttet i forbindelse med Tempusprogrammet,
                        
                     
         
               1.
            
            
               giver udtryk for tilfredshed med, at Revisionsretten har erklæret instituttets årsregnskab for regnskabsåret 2008 for lovligt og formelt rigtigt;
            
         
      Præstationer
   
   
               2.
            
            
               bemærker, at i midtvejsevalueringen af instituttet (EAC/06/05 endelig rapport af 25. maj 2006) vurderes instituttets aktiviteters indvirkning på den direkte målgruppe som generelt positiv; bemærker dog, at indvirkningen på de statslige institutioner vanskeligt kan bevises, eftersom det er vanskeligt at påvise en direkte sammenhæng mellem resultaterne af instituttets projekter og disse institutioners virksomhed;
            
         
               3.
            
            
               finder det glædeligt, at instituttets støtte til Kommissionen i 2008 opnåede en tilfredshedsrate på 97 % hos sidstnævnte; understreger især, at anmodningerne hyppigst vedrørte politikker og bidrag til forberedelsen af de europæiske naboskabsinstrumenter (32 %), fulgt af formulation (21 %), programmering (11 %), projektidentifikation (10 %) og opfølgning;
            
         
               4.
            
            
               opfordrer instituttet til i en oversigt, som vedføjes næste beretning fra Revisionsretten, at foretage en sammenligning mellem de tiltag, der er blevet gennemført i det regnskabsår, der er under dechargebehandling, og de tiltag, der blev gennemført i det foregående regnskabsår, således at dechargemyndigheden bedre kan vurdere instituttets præstationer fra år til år;
            
         
      Instituttets virkefelt
   
   
               5.
            
            
               bemærker, at instituttet siden omarbejdelsen i 2008 af Rådets forordning (EØF) nr. 1360/90 af 7. maj 1990 om oprettelse af et europæisk erhvervsuddannelsesinstitut (6) har fået mulighed for at udvikle sin ekspertise inden for andre sektorer end de foregående år; konstaterer nemlig, at der med forordning (EF) nr. 1339/2008 indføres en række nye proceduremekanismer til godkendelse af en tematisk og geografisk udvidelse af instituttets virkefelt;
            
         
      Samarbejde med Det Europæiske Center for Udvikling af Erhvervsuddannelse (Cedefop)
   
   
               6.
            
            
               opfordrer til, eftersom de temaer, de beskæftiger sig med, er nært beslægtede, at der etableres et tæt samarbejde og en vis synergieffekt mellem instituttet og Cedefop, og anmoder om regelmæssige oplysninger herom i begge direktørers aktivitetsrapporter;
            
         
      Intern revision
   
   
               7.
            
            
               medgiver, at instituttet har iværksat 12 ud af 27 henstillinger fra den interne revisionstjeneste siden 2006; påpeger, at blandt de 15 henstillinger, der stadig ikke er implementeret, betragtes seks som »meget vigtige«; opfordrer derfor indtrængende instituttet til straks at indføre interne kontrolstandarder (vedrørende dokumentering af procedurer, overvågning af finansielle transaktioner og kontinuitet i operationerne) og til at gennemføre visse henstillinger vedrørende forvaltning af de menneskelige ressourcer (vedrørende forvaltning af menneskelige ressourcer i den årlige planlægning og aktivitetsrapportering, fastsættelse af målsætninger og registrering af de ansattes tidsforbrug);
            
         
      Menneskelige ressourcer
   
   
               8.
            
            
               er bekymret over Revisionsrettens bemærkninger vedrørende den manglende gennemsigtighed i forbindelse med personaleudvælgelsesprocedurerne og over Kontoret for Bekæmpelse af Svigs (OLAF) indgriben, der har indledt en undersøgelse (OF/2009/0370); henviser til EU's retningslinjer for beskæftigelsespolitikken og navnlig Rådets direktiv 2000/78/EF af 27. november 2000 om generelle rammebestemmelser om ligebehandling med hensyn til beskæftigelse og erhverv (7) med hensyn til udvælgelseskriterier og ansættelsesvilkår; forventer, at alle EU-agenturer som minimum lever op til disse retningslinjer, og opfordrer instituttet til at gå foran med et godt eksempel ved at gennemføre fair, gennemsigtige og omfattende ansættelsesprocedurer i fremtiden;
            
         
               9.
            
            
               opfordrer derfor indtrængende instituttet til at aflægge rapport om fordelingen af de menneskelige ressourcer; påpeger især, at en fejlagtig vurdering af de menneskelige ressourcer i forbindelse med den årlige planlægning og aktivitetsrapportering indebærer en risiko for manglende effektivitet og gennemskuelighed i fordelingen og anvendelsen af instituttets personale; understreger desuden, at målene for de enkelte ansatte bør afstemmes bedre med instituttets årlige og strategiske målsætninger, og at systemet til registrering af de ansattes tidsforbrug også bør integreres i den årlige planlægning og budgetlægning;
            
         
               10.
            
            
               noterer sig Revisionsrettens bemærkninger om forskellige svagheder i ansættelsesprocedurerne; understreger især behovet for, at evalueringsudvalgene vedrørende ansættelse giver tilstrækkelige oplysninger om, hvilke procedurer de har fulgt, og bl.a. angiver begrundelserne for de trufne afgørelser og datoerne herfor for at sikre procedurernes gennemsigtighed;
            
         
               11.
            
            
               tager dog til efterretning, at instituttet nu har erklæret, at det har foretaget en grundig gennemgang af sine ansættelsesprocedurer som svar på resultaterne af Revisionsrettens konstateringer og i lyset af en intern revision, der blev udført af den interne revisionstjeneste i 2008; anmoder følgelig instituttet om at underrette dechargemyndigheden om de foranstaltninger, den har truffet, og resultaterne heraf;
            
         
               12.
            
            
               noterer sig instituttets svar, hvori det anerkender rigtigheden af Revisionsrettens synspunkt om udlandstillæg til ansatte, som blev nægtet dette tillæg på basis af en ukorrekt fortolkning af de gældende regler; glæder sig over, at instituttet har givet tilsagn om at gennemgå de enkelte tilfælde og foretage de relevante tilpasninger;
            
         
               13.
            
            
               henviser vedrørende øvrige bemærkninger, der ledsager dechargeafgørelsen, og som er af horisontal karakter, til sin beslutning af 5. maj 2010 (8) om funktion, økonomisk forvaltning og kontrol med agenturer.
            
         
      (1)  EUT C 304 af 15.12.2009, s. 136.
   
      (2)  EFT L 248 af 16.9.2002, s. 1.
   
      (3)  EUT L 354 af 31.12.2008, s. 82.
   
      (4)  EFT L 357 af 31.12.2002, s. 72.
   
      (5)  EUT L 255 af 26.9.2009, s. 149.
   
      (6)  EFT L 131 af 23.5.1990, s. 1.
   
      (7)  EFT L 303 af 2.12.2000, s. 16.
   
      (8)  Vedtagne tekster, P7_TA(2010)0139. Se side 241 i denne EUT.